laion/Wikipedia-Exotic huggingface dataset:
בנימין הובנר

בנימין הובנר (בגרמנית: Benjamin Hübner, נולד ב-4 ביולי 1989 בויסבאדן שבגרמניה המערבית) הוא כדורגלן עבר גרמני ששיחק בעמדת הבלם. הובנר גדל בויסבאדן, ושיחק במועדון המקומי והן ויסבאדן מגיל ילדות. במאי 2008 ערך הובנר את הופעת הבכורה שלו בקבוצה הבוגרת, כאשר היה בן 18. בעונה הבאה, 2008/09, הובנר כבר הפך לשחקן הרכב בקבוצה, ששיחקה בליגת ההבונדסליגה השנייה ונשרה לליגה השלישית בתום העונה. בעונת 2010/11 היו והן ויסבאדן והובנר קרובים להעפלה בחזרה לבונדסליגה השנייה, אך סיימו רק במקום הרביעי. בתום עונת 2011/12 עזב הובנר לראשונה את והן ויסבאדן לאחר 19 שנים במועדון, וחתם בו.פ.ר. אאלן מהבונדסליגה השנייה. הובנר שיחק במועדון שתי עונות, בהן סיימה הקבוצה במרכז הטבלה. בקיץ 2014 חתם הובנר באינגולשטאדט 04 ששיחקה אז בבונדסליגה השנייה. בעונת 2014/15 סייע הובנר לעליית אינגולשטאט לבונדסליגה מהמקום הראשון, כשהוא משתף פעולה עם אלמוג כהן, אלפרדו מוראלס ודנילו סוארס. בעונת 2015/16 המשיך הובנר להציג יכולת טובה, וסייע לאינגולשטאט לסיים במקום ה-11 בבונדסליגה עם 42 ספיגות, ההגנה הרביעית בטיבה בליגה. בקיץ 2016 עזב הובנר את אינגולשטאט, וחתם בהופנהיים מהבונדסליגה. הובנר השתלב במהרה בקבוצה, ומשתף פעולה בהגנה עם סבסטיאן רודי, ניקלאס זולה, פאבל קדראבק וארמין ביצ'אקצ'יץ'. בעונת 2017/18 סיים הובנר עם הופנהיים במקום השלישי בליגה והבטיח את מקומה של הקבוצה בליגת האלופות. בהמשך, הרבה הובנר לסבול מפציעות, ובאוקטובר 2022 הכריז על פרישה מכדורגל. שני אחיו של בנימין הובנר, כריסטופר ופלוריאן, אף הם כדורגלנים מקצועיים. אביו, ברונו, מועסק באיינטרכט פרנקפורט כמנהל ספורטיבי. מדיה וקבצים בנושא בנימין הובנר בוויקישיתוף בנימין הובנר, באתר Transfermarkt בנימין הובנר, באתר Fussballdaten.de (בגרמנית) בנימין הובנר, באתר Soccerway בנימין הובנר, באתר WorldFootball.net בנימין הובנר, באתר FootballDatabase.eu פרופיל המאמן, באתר Transfermarkt
רפאל אלאשוילי

חכם רפאל אלאשוילי (כ"ז בניסן ה'תרצ"ד, 12 באפריל 1934 - כ"ג בסיון ה'תשס"ה, 30 ביוני 2005) היה מן המנהיגים הרוחניים של יהדות גאורגיה בישראל. נולד בעיר קולאשי שבאימרתי גאורגיה הסובייטית (צפון מערב גאורגיה) לחכם יוסף ורבקה אלאשווילי. אמו הייתה בתו של הרב אהרון בותרשווילי, המנהיג הרוחני של יהודי קולאשי וכל מערב גאורגיה. למד אצל חכם אהרון אלישעשווילי וחכם יוסף מודזגוורישוולי. עם סיום מלחמת העולם השנייה, עברו הוריו לעיר זוגדידי. בשנת תש"ח (1948) חזר חכם רפאל לקולאשי וגר אצל סבו הרב אהרון בותרשווילי. באותה תקופה למד אצל סבו ובהמשך נפתחה ישיבה לצעירים של חכם מישאל אג'יאשווילי, וחכם רפאל היה במחזור הראשון שלה. לאחר מכן למד אצל הרב יעקב דבראשוילי בכותאיסי. בשנת ה'תשי"ג, (1953) התחתן, בשנת ה'תשי"ד הוא עבר לעיר גורי לשמש את הקהילה היהודית. באלול ה'תשי"ח חזר החכם רפאל לקולאשי על מנת להיות קרוב להוריו והתמנה לרב העיר במקום חכם יצחק מיכלאשוילי וחזן בבית הכנסת הגדול. בי"ג באדר תשל"ב (28 בפברואר 1972) עלה חכם רפאל עם משפחתו והוריו לארץ והשתקע בשכונת חב"ד בלוד, ושירת את הקהילה כחזן. הבניין של בית הכנסת הגדול ליהדות גאורגיה בלוד הוקם בשנת תש"ן והוא שימש כרב בית הכנסת. נפטר בכ"ג בסיון ה'תשס"ה (30 ביוני 2005). בלווייתו שיצאה מביתו בשיכון חב"ד בלוד השתתפו אלפים מיהודי גאורגיה. ספדו לו חכם משה מיכאלשוילי, הרב אליהו בקשי דורון, הרב יוסף שיינין וראובן ריבלין. נטמן בבית העלמין החדש בלוד. חכם רפאל השאיר אחריו 3 בנים ו-4 בנות. בנו הרב אברהם אלאשוילי הוא יושב ראש "מכון הספר - תפארת רפאל", ועורכם ומחברם של ספרים תורניים. בעיר לוד בה התגורר ופעל נקרא על שמו "רחוב חכם רפאל", והוקם בית מדרש "תפארת רפאל". בנו, הרב אברהם אלאשוילי, הקים את הוצאת הספרים "מכון הספר - תפארת רפאל", העוסקת בהוצאת חיבורים תורניים שוניים מהספרות התורנית. תחת מסגרת זו מפעיל הרב אברהם את "הוועדה להנחלת שולחן ערוך הרב", המקיימת מדי שנה מבחן בהלכות נבחרות בשולחן ערוך הרב. לשון חכמים מרפא, ספר המרכז חלק מדרשותיו. בהוצאת מכון הספר החכם ששמר על הגחלת, עיתון כפר חב"ד, גיליון 1147, א' בתמוז ה'תשס"ה תפארת רפאל - אתר לזכרו חכם רפאל אלאשווילי, באתר "החכם היומי" בנימין ליפקין, איש על העדה באתר שטורעם, סיוון ה'תשס"ו משה ויסברג, קהילת גרוזיה ציינה עשור לחכם רפאל, באתר בחדרי חרדים, כ"ח בסיון ה'תשע"ה איש על העדה - סרט תיעודי על חייו ופועלו, יוטיוב חכם רפאל אלאשוילי בדברי תורה, יוטיוב מורשת יהדות גיאורגיה (גאורגיה) סרטון מיוחד שהפיקו בני המשפחה במלאת שנה לפטירת הרב, יוטיוב יצחק בן-חורין, הרבי של גור עיתון מעריב, 4 במאי 1990 מידע על רפאל אלאשוילי בקטלוג הספרייה הלאומית רפאל אלאשוילי (1934-2005), דף שער בספרייה הלאומית עיתון כפר חב"ד מס' 685 עמוד 97 הקהילה הגדולה ביותר של יהודים בגאורגיה באותו תקופה הייתה בעיירה קולאשי, הקהילה בעיירה מנתה כ-10,000 איש. 6 בתי כנסת פעלו בעיירה, הקהילה שמרה תורה ומצוות קריאת רחוב בעיר לוד על שם חכם רפאל אלאשוילי זצ"ל - באתר מכון "תפארת רפאל"
עונת 1938/1939 בפוטבול ליג

עונת 1938/1939 הייתה העונה ה-47 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1938 והסתיימה ב-6 במאי 1939. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. הליגה הבכירה כללה 22 קבוצות. אסטון וילה ומנצ'סטר יונייטד היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. ארסנל זכתה באליפות בפעם החמישית בתולדות המועדון. בסוף העונה לליגת משנה ירדו ברמינגהאם סיטי ולסטר סיטי. במקומן לליגה הבכירה עלו בלקברן רוברס ושפילד יונייטד. טומי לאוטון מאברטון כבש 35 שערים וזכה בתואר מלך השערים. זאת בפעם השנייה ברציפות. נתונים מפורטים מאתר rsssf
עונת 1939/1940 בפוטבול ליג

עונת 1939/1940 הייתה העונה ה-48 של הפוטבול ליג שהיא הייתה הליגה האנגלית הבכירה בכדורגל. העונה החלה ב-26 באוגוסט 1939 והופסקה ב-3 בספטמבר 1939 בעקבות פרוץ מלחמת העולם השנייה. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. הליגה הבכירה כללה 22 קבוצות. בלקברן רוברס ושפילד יונייטד היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. תחרויות הליגה הופסקו לאחר 3 מחזורים. טומי לאוטון מאברטון כבש 4 שערים ב-3 משחקים. נתונים מפורטים מאתר rsssf
הבחירות הכלליות בגרמניה 2017

הבחירות הכלליות בגרמניה הן הבחירות לבונדסטאג שנערכו ב-24 בספטמבר 2017. המפלגה הנוצרית-דמוקרטית הגרמנית נותרה המפלגה הגדולה ביותר חרף צמצום בכוחה, המפלגה הסוציאל-דמוקרטית ספגה את השפל הגדול ביותר בתולדותיה מאז 1945, בעוד מפלגת הימין "אלטרנטיבה לגרמניה" נכנסה לראשונה לפרלמנט של הרפובליקה הפדרלית עם 95 מושבים. בבונדסטאג לפחות 598 חברים הנבחרים לתקופת כהונה בת ארבע שנים. 299 חברים נבחרים אישית לפי מחוזות. ולפחות עוד 299 על פי רשימות המפלגה הארציות בתפוצה יחסית. בכך הבוחר מצביע פעם אחת עבור המועמד ופעם שנייה עבור המפלגה. ראשית נכנסים לפרלמנט הנבחרים שנבחרו אישית. אחר כך נוספים נבחרים לרשימה הארצית כך שמספר הנבחרים הכולל למפלגה יתאים לאחוז הבוחרים שבחרו בה (ברשימות האזוריות והארציות יחד). במקרה שהאחוז הכולל שקבלה מפלגה נמוך מ(האחוז שמייצג) מספר הנבחרים האישיים - לא מתבטלת בחירתם האישית והם נשארים בפרלמנט (בהתאם לרצון הבוחר). ובשל כך מספר הנבחרים בפרלמנט גדל מעבר ל-598. בנוסף לכך, מספר החברים בפרלמנט גדל עוד יותר, על ידי הוספת נבחרים לרשימות הארציות של המפלגות האחרות במטרה לאזן ולהחזיר את הייצוג היחסי של כל מפלגה לאחוז הבוחרים שבחר בה (שוב כדי לממש את רצון הבוחר). לתיאור פשטני זה יש להוסיף התחשבות באחוז החסימה. 7 מפלגות בסך הכל קיבלו מושבים בפרלמנט. המפלגה הנוצרית הדמוקרטית והמפלגה הסוציאל-דמוקרטית נותרו שתי המפלגות הגדולות ביותר בבונדסטאג, אך שתיהן קיבלו מספר קולות נמוך יחסית בהשוואה לבחירות 2013. מפלגת "אלטרנטיבה לגרמניה" ו"המפלגה הדמוקרטית החופשית" קיבלו די קולות על מנת לקבל מושבים בפרלמנט ואלה היו הבחירות הפדרליות הראשונות שמפלגת הימין הקיצוני "אלטרנטיבה לגרמניה" קיבלה די קולות על מנת להיות מיוצגת בבונדסטאג. מדיה וקבצים בנושא הבחירות הכלליות בגרמניה 2017 בוויקישיתוף אתר האינטרנט הרשמי של הבחירות הכלליות בגרמניה 2017 עופר אדרת, חודש לבחירות בגרמניה, אין אלטרנטיבה למרקל, באתר הארץ, 21 באוגוסט 2017 הימין הקיצוני נכנס לפרלמנט הגרמני
רנו Type JP

רנו Type JP (בצרפתית: Renault Type JP) היא מכונית סלון מהודרת, מסוג טורפדו, מתוצרת יצרנית הרכב הצרפתית רנו אשר יוצר בין השנים 1921–1922. סדאן קבריולה רנו Type JP טורפדו, שנת 1922 רנו Type JP טורפדו, שנת 1922 רנו לואי רנו רנו Type A רנו Type B רנו Type C רנו Type D רנו Type E רנו Type G רנו Type E רנו Type EU רנו Type EF רנו Type AX רנו Type IG רנו Type II מדיה וקבצים בנושא רנו Type JP בוויקישיתוף סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים Gilbert Hatry, Claude Le Maître: Dossiers Chronologiques Renault. Voitures Particulières. Tome 4: 1919–1923. Editions Lafourcade, Paris 1980, ISBN 2-902667-05-1, S. 83–115
פטר לקו

פטר לקו (בהונגרית: Lékó Péter, בסרבית: Петер Леко, נולד ב-8 בספטמבר 1979 בסובוטיצה, יוגוסלביה), הוא שחמטאי הונגרי בדרגת רב-אמן. לקו הפך ב-1994 לרב האמן הצעיר ביותר. ב-2004 התמודד מול ולדימיר קראמניק, האלוף המכהן, באליפות העולם. הדו-קרב הסתיים בתוצאה 7-7, וקראמניק שמר על תוארו. נכון לפברואר 2020, מדורג במקום השלישי בהונגריה וה-76 בעולם. לקו השיג ניצח בתחרויות שחמט רבות, ביניהן: התחרויות השנתיות בדורטמונד, ויק-אן-זהה, לינארס והתחרות לזכר טל. הוא ייצג את הונגריה בשמונה אולימפיאדות שחמט בין 1994 ל-2014, בהן זכה במדליית זהב אישית ובשתי מדליות כסף קבוצתיות. בשנת 1999 הוא ניצח בתחרות השחמט בדורטמונד. ב-2006 הוא ניצח בתחרות השחמט לזכר טל (קטגוריה 20) ביחד עם רוסלן פונומריוב ולבון ארוניאן. לקו הוא מאמנו של ילד הפלא הגרמני, וינסנט קיימר. בין השנים 1994 ל-2014 השתתף פטר לקו ב-8 אולימפיאדות שחמט: אליפות העולם בשחמט 2000 (פיד"ה) תחרות העל טאטא סטיל 2013 מדיה וקבצים בנושא פטר לקו בוויקישיתוף פטר לקו, באתר צ'סגיימס (באנגלית) פטר לקו, באתר פיד"ה (באנגלית) Lékó, Péter - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
דיזי ריד

דארן ארתור ריד (באנגלית: Darren Arthur Reed; נולד ב-18 ביוני 1963), הידוע בשם הבמה דיזי ריד (באנגלית: Dizzy Reed), הוא מוזיקאי אמריקאי. התפרסם כקלידן של להקת ההארד רוק Guns N' Roses, איתה הוא מנגן מאז שנת 1990. מלבד סולן הלהקה, אקסל רוז, ריד הוא החבר הוותיק ביותר מאז עידן Use Your Illusion של גאנז אנד רוזס, אשר כלל שני אלבומים וסיבוב הופעות בשם זה. בשנת 2012, נכנס ריד אל "היכל התהילה של הרוק אנד רול" כחבר של להקת גאנז אנד רוזס, אף-על פי שלא השתתף בטקס. ריד נולד בשם דארן ארתור ריד ב-18 ביוני 1963 בהינסדייל, אילינוי, וגדל בקולורדו. ריד תואר כילד מתבודד ומופנם, אך הכחיש זאת מאז. סבתו החלה ללמד אותו לנגן באורגן כשהיה קטן ולפני שסיים את בית הספר היסודי, הספיק ריד להקים מספר להקות מקומיות קטנות. כאשר התבגר, חפץ ריד בקריירת מוזיקה בלוס אנג'לס. בשנת 1980 היה שותף להקמת להקת מועדונים בשם "The Wild", איתה ניגן חמש שנים. ריד נפגש עם להקת גאנז אנד רוזס בשנת 1985, כאשר להקתו קיימה חזרה בסטודיו שכונתי. ריד מאז שמר על קשר עם סולן גאנז אנד רוזס, אקסל רוז, ובשנת 1990 הוזמן על ידו להצטרף להקלטת שני אלבומי Use Your Illusion. עד מהרה הפך ריד לחבר מקובל בלהקה, עבודתו על הקלידים נשמעת היטב בכמה שירים מרכזיים בשני האלבומים. ריד ידוע בתרומתו כקלידן וכפסנתרן בהופעות חיות, וידאו קליפים ושירים של הלהקה, ביניהם: "Estranged", "Live and Let Die", "November Rain", ו-"Knockin' On Heaven's Door". בנוסף תרם ריד בשירים יותר חדשים של הלהקה, באלבום "Chinese Democracy" משנת 2008. בהופעות חיות, מנגן ריד על כלי הקשה ומשמש גם כקולות רקע בשירים מסוימים, כדוגמת "Civil War". ריד ניגן באלבומים שונים של חברי להקת גאנז אנד רוזס לשעבר - סלאש, דאף מק'אגן (אלו הצטרפו מחדש ללהקה ב-2016) וגילבי קלארק. ריד ניגן גם בלהקת הקאברים "Hookers N' Blow" ובלהקת "The Dead Daisies" (לצידו של גיטריסט Guns N' Roses, ריצ'רד פורטוס - שניהם עזבו הלהקה ב-2015, על מנת להתמקד ב-Guns N' Roses). מדיה וקבצים בנושא דיזי ריד בוויקישיתוף אתר האינטרנט הרשמי של דיזי ריד (באנגלית) דיזי ריד, במסד הנתונים הקולנועיים IMDb (באנגלית) דיזי ריד, באתר Last.fm (באנגלית) דיזי ריד, באתר AllMusic (באנגלית) דיזי ריד, באתר MusicBrainz (באנגלית) דיזי ריד, אמן באתר Encyclopedia Metallum (באנגלית) דיזי ריד, באתר Yandex.Music (ברוסית) דיזי ריד, באתר Discogs (באנגלית) דיזי ריד, באתר Songkick (באנגלית) דיזי ריד, באתר Genius אורנה סלינג'ר, ‏"קבלת הפנים בישראל היתה הכי חמה שאי פעם קיבלתי", באתר ‏מאקו‏, 17 ביוני 2012 עמוד הלהקה Guns N' Roses, באתר rockhall.com ריאיון עם דיזי ריד, באתר YouTube, ‏26 באוגוסט, 2015
רנו Type MG

רנו Type MG (בצרפתית: Renault Type MG) היא מכונית סלון מהודרת מסוג טורפדו מתוצרת יצרנית הרכב הצרפתית רנו אשר יוצרה בין השנים 1923–1926, בתצורות לנדולט וקבריולה. ב-1924 עבר הדגם מתיחת פנים, והדגם המחודש נקרא "Type MG 1". קבריולה לנדולט (Landaulet - הגג נפתח בחלקו) לוגו רנו על דגם "רנו Type MG" רנו Type MG רנו לואי רנו רנו Type A רנו Type B רנו Type C רנו Type D רנו Type E רנו Type G רנו Type E רנו Type EU רנו Type EF רנו Type AX רנו Type IG רנו Type II רנו Type MT רנו Type KR מדיה וקבצים בנושא רנו Type MG בוויקישיתוף סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים
זקיר חוסיין

האם התכוונתם ל... זקיר חוסיין (מוזיקאי) – מלחין ומפיק מוזיקלי הודי ונגן טאבלה זקיר חוסיין (פוליטיקאי) – נשיא הודו בין 1967–1969
הכלה (מירון סימה)

"הכלה" (1970) הוא הדפס מאת הצייר הישראלי מירון סימה. ההדפס "הכלה" מציג כלה לבושה שמלה לבנה ולצידה החתן האוחז בהינומה. סימה יצר את ההדפס בשנת 1970 בטכניקה של חיתוך עץ צבעוני ובמהדורה של 75 עותקים. בנוסף ללוחות העץ, סימה הוסיף לעבודה הדפסה של מרקמים, שמקורם בטקסטיל, טכניקה בה השתמש החל משנות ה-50 של המאה ה-20. דוגמה לכך ניתן לראות בהינומה. העבודה מודפסת על גיליון נייר צבעוני מסוג "קנסון" (Canson), בגובה של 65 ס"מ, וברוחב של 50 ס"מ. בשנת 1970 קיבל סימה מדליית זהב על עבודה זו במסגרת הביאנלה של פירנצה, איטליה. עותק של ההדפס, שמקורו באוספו של דוד רובינגר, נמצא בארכיון סדנת ההדפס ירושלים והוא נושא הקדשה של האמן לרובינגר. עותק נוסף נמצא באוסף מוזיאון ישראל. ראו: בר אור, גליה, מירון סימה: מדרזדן לירושלים, משכן לאמנות ע"ש חיים אתר, עין חרוד, 1997, עמ' 102-101 ראו: בר אור, גליה, מירון סימה: מדרזדן לירושלים, משכן לאמנות ע"ש חיים אתר, עין חרוד, 1997
רנו Type MT

רנו Type MT (בצרפתית: Renault Type MT) היא מכונית ספורט קומפקטית, מסוג טורפדו, מתוצרת יצרנית הרכב הצרפתית רנו אשר יוצרה בין השנים 1923–1925. דגם קבריולה, 2 דלתות, 2 מושבים דגם קבריולה, 2 דלתות, 4 מושבים דגם ואן רנו Type MT, שנת 1925 רנו Type MT רנוType MT , שנת 1924, 4 מושבים רנו Type MT רנו לואי רנו רנו Type A רנו Type B רנו Type C רנו Type D רנו Type E רנו Type G רנו Type E רנו Type EU רנו Type EF רנו Type AX רנו Type IG רנו Type II רנו Type MG רנו Type KJ רנו Type KR מדיה וקבצים בנושא רנו Type MT בוויקישיתוף סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים
יצחק יודלוב

יצחק יודלוב (נולד ב-22 בפברואר 1944, כח בשבט תש"ד, פתח תקווה) הוא ספרן וביבליוגרף ישראלי. מתמחה בתחום תולדות ספר העברי ובספרות היהודית והתורנית. למד בישיבת קול תורה בירושלים ובישיבת פוניבז' בבני ברק. מוסמך לרבנות, בוגר בית הספר לספרנות וארכיונאות באוניברסיטה העברית. ב-1967 התחיל לעבוד במפעל הביבליוגרפיה העברית שם עבד עד 1971 אז עבר לעבוד בקטלוג העברי בספרייה הלאומית. בחלק ניכר מזמנו בקטלוג הספרייה קטלג ספרים נדירים עבריים. ב-1991 חזר למפעל הביבליוגרפיה כמנהל שם עבד עד 2011 כשהספרייה הלאומית רכשה את הזכויות מחברת CDI כדי להנגיש את המאגר כולו, דרך תוכנת "אלף" של הספרייה חינם לכל דורש. פרסם תשעה ספרים ומעל ל-90 מאמרים, רובם בתולדות הספר העברי. נשוי ואב לשלושה ילדים. יודלוב פרסם חיבורים רבים העוסקים בספר העברי ובתולדותיו. בין השאר: תערוכת ספרים ביבליופיליים עבריים - התערוכה והקטלוג נערכו בידי י’ יודלוב. ירושלים: בית הספרים הלאומי והאוניברסיטאי, תשל"ג ספר יחוס בעלזא: מגלת יוחסין של כ"ק רבותינו הקדושים אדמור"י בעלזא. ירושלים: מכון לתולדות החסידות, תשמ"ד ספר גנזי ישראל: ספרים, חוברות ועלונים מאוסף ד"ר ישראל מהלמן אשר בבית הספרים הלאומי והאוניברסיטאי. ירושלים: בית הספרים הלאומי והאוניברסיטאי, תשמ"ה שלשלת היוחסין: מקור מחצבת היחס לבית קרעטשניף והסתעפות שושילתא קדישא. רחובות, קריית קרעטשניף: קהל "עטרת משה" דחסידי קרעטשניף, תשמ"ה. תולדות רבינו יהונתן אייבשיץ. בתוך: ספר יערות דבש: דרשות ותוכחת מוסר אשר דרש ברבים...מה"ו יהונתן אייבשיץ. ירושלים: מכון אור הספר, תשמ"ח. תורתן של גאונים: אוסף חבורי הלכה ותשובות של גאוני בבל וארץ ישראל שנאספו מתוך קבצים וכתבי עת בעריכת יצחק יודלוב, שלמה ז. הבלין. 7 כרכים. ירושלים: ח’ וגשל, תשנ"ב-תשנ"ג מפתח כללי לקטלוגים של יודאיקה ירושלים. ירושלים: יודאיקה ירושלם, תשנ"ג. אוצר ההגדות: ביבליוגרפיה של הגדות פסח מראשית הדפוס העברי עד שנת תש"ך בעריכת יצחק יודלוב. ירושלים: הוצאת ספרים ע"ש י"ל מאגנס, תשנ"ז 1997 דגלי מדפיסים: חמישים וארבעה סמלי מדפיסים, מו"לים ומחברים עבריים / אסף והעיר יצחק יודלוב. ירושלים: י’ יודלוב, תשס"ב סידורים ’נוסח האר"י’, תקס"ג-תש"ך, רשימה ביבליוגרפית מאת הרב יצחק יודלוב. בתוך: הסידור: מבנה ונוסח סידורו של אדמו"ר הזקן בעל התניא - רבי שניאור זלמן מליאדי. מאנסי: היכל מנחם, תשס"ג ספרי מוסד הרב קוק שיצאו לאור בשנים תש"ל-תשס"ז. בתוך: הספר - יובל ה-70 למוסד הרב קוק: גנוזות, חידושי תורה, מחקרים בנושא הספר, סקירה ורשימה ביבליוגרפית של ספרי הוצאת מוסד הרב קוק. ירושלים: מוסד הרב קוק, תשס"ח המחזור כמנהג רומה, דפוס שונצינו רמ"ו - היבטים טקסטואליים, ביבליוגרפיים והלכתיים - יצחק יודלוב. בתוך: מחזור כמנהג רומה: שונצין -קאזאל מיורי, רמ"ו (1485–1486): מהדורת פקסימיליה על פי הטופס הנדפס על קלף אשר במוזיאון יהדות איטליה ע"ש ש"א נכון בירושלים: ונלווה אליו קובץ מחקרים על מחזור כמנהג בני רומא בעריכת אנג’לו מרדכי פיאטלי. ירושלים: הוצאת ספרים ע"ש י"ל מאגנס - האוניברסיטה העברית, תשע"ב פנקס קהל קאסאלי מונפיראטו: שמ"ט-תי"ח, ההדיר על-פי כתב-היד יצחק יודלוב. ירושלים: הוצאת ספרים ע"ש י"ל מאגנס - האוניברסיטה העברית, תשע"ב המהר"ל מפראג וחיבוריו מאת יצחק יודלוב. בתוך: גבורות ה’ השלם למרנא רבינו יהודה ליווא בהרב בצלאל מפראג. ירושלים: תפארת הוצאה לאור והפצה, תשע"ה מידע על יצחק יודלוב בקטלוג הספרייה הלאומית יצחק יודלוב, דף שער בספרייה הלאומית
דוד מנע

דוד מנע (נולד ב-8 באפריל 1953) הוא עורך דין ישראלי וחבר הכנסת ה-13 וה-16. נולד בשנת 1953 במעברה באור יהודה. בוגר תואר ראשון מאוניברסיטת בר-אילן בתחום יחסים בינלאומיים וקרימינולוגיה, בוגר אוניברסיטת תל אביב במשפטים, מוסמך באוניברסיטת בר-אילן במנהל ציבורי ושלטון מקומי ובעל דיפלומה מאוניברסיטת ברנדייס, בוסטון בתחום מינהל שירותי רווחה. היה סמנכ"ל ביטוח לאומי בשנים 1984–1987 וראש המנהל לתפקידים מיוחדים, ומנכ"ל שירות התעסוקה בשנים 1987–1992. כיהן כחבר מועצת העיר רמת גן בין השנים 1978–1987, וכחבר מליאת רשות השידור בין השנים 1984–1988. כמו כן, היה יועץ לשר השיכון דוד לוי בין השנים 1981–1984. כיהן כחבר הכנסת בכנסת ה-13 מטעם הליכוד, והיה יו"ר ועדת החקירה הפרלמנטרית בנושא המגזר הבדואי בישראל, חבר בוועדה למינוי קאדים וכן חבר בוועדת הכנסת, ועדת העבודה והרווחה והוועדה המיוחדת למאבק בנגע הסמים. בבחירות המקדימות לקביעת רשימת הליכוד לכנסת ה-14 הגיע למקום ה-21 עם כ-38,000 קולות ושובץ במקום לא-ריאלי ברשימת הליכוד לכנסת ה-14. כיהן כחבר הכנסת ה-16 בשלהי ימיה (מ-5 בינואר 2006) עם התפטרותו של חבר הכנסת עמרי שרון. בבחירות לכנסת ה-18 הוצב במקום ה-53 הלא-ריאלי ברשימת הליכוד לכנסת. בעל משרד עורכי דין "מנע ושות'" העוסק בתחומי הנזיקין, דיני העבודה והמנהל הציבורי. היה מועמד לראשות עיריית רמת-גן בבחירות 2013. נשוי לחיה, עורכת דין וחברת מועצת עיריית רמת גן, ואב ל-4 ילדים ומתגורר ברמת גן. דוד מנע, באתר הכנסת דוד מנע, ברשת החברתית אקס (טוויטר) דוד מנע, באתר כנסת פתוחה יוסי פנטילט, ח"כ לשעבר מנע רץ לראשות עיריית ר"ג: "אהיה טוב יותר מבר", באתר nrg‏, 11 בפברואר 2013 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
רנו Type KJ

רנו Type KJ היא מכונית סדאן קומפקטית, מסוג טורפדו, מתוצרת יצרנית הרכב הצרפתית רנו אשר יוצרה בין השנים 1923–1924. מספר המושבים נע בין 3 ל-4 מושבים. הדגם יוצר במספר תצורות: טורפדו, קופה, קבריולה וואן. דגם ה"רנו Type KJ" הוצג לראשונה במונדיאל המכוניות בפריז בשנת 1923. טורפדו - 3 מושבים טורפדו - לוקסוס סדאן (4 מושבים) קבריולה קופה ואן (טנדר) רנו Type KJ, טורפדו רנו Type KJ, טורפדו רנו Type KJ רנו Type KJ, טורפדו, 4 מושבים, שנת 1923 רנו Type KJ מסוג ואן (טנדר) רנו לואי רנו רנו Type A רנו Type B רנו Type C רנו Type D רנו Type E רנו Type G רנו Type E רנו Type EU רנו Type EF רנו Type AX רנו Type IG רנו Type II רנו Type MG רנו NN מדיה וקבצים בנושא רנו Type KJ בוויקישיתוף סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים
רוני גולדפיין

רוני גולדפיין (נולדה ב-1989) היא שחקנית ישראלית. סבה מצד אמה, אריאל וינשטיין, דור חמישי בירושלים, היה חבר הכנסת ועיתונאי וסבתה, צביה וינשטיין, הייתה חברת הנהלת ויצו העולמית. משפחת אביה עלתה לישראל מארצות הברית. סבה, גיל גולדפיין, היה מבקר אומנות בג'רוזלם פוסט, אביה, אדי גולדפיין, הוא מעצב ומרצה לעיצוב גרפי ואימה, נועה גולדפיין, היא קואצ'רית ומגשרת. רוני גולדפיין נולדה וגדלה בתל אביב, לה אח בכור, דניאל, עורך וצלם. בוגרת מגמת תיאטרון בתיכון א' לאמנויות תל אביב (2007). בצה"ל שירתה כפקידת מבצעים בחיל האוויר ובאותה תקופה למדה בסדנא "תיאטרון חי" של רחל שור. בתום שירותה הצבאי עברה מכינה למשחק בסמינר הקיבוצים ולמדה משחק בבית הספר למשחק של סמינר הקיבוצים (2014-2011). לומדת משחק אצל אורית שר. באמצע השנה השלישית ללימודיה בסמינר שיחקה בתפקיד הראשי בהצגה "גאולה" מאת חנוך לוין, בבימויה של טל ברנר, היא גילמה את דמותה של הכבירה. עמרי ניצן צפה בהצגה ולקח את גולדפיין לקאמרי, בו שיחקה ב"תעלת בלאומילך" – מאת אפרים קישון, בבימויים של גורי אלפי ואלי ביז'אווי שרצה כ-150 הצגות. "גאולה" המשיכה והציגה בנחמני ואחר-כך בקאמרי. שיחקה בתיאטרון "חני הפקות" בהצגה "דברים שקרו באמת", עיבוד ובימוי של חגית רכבי ניקוליבסקי על פי ספר בשם זה. שיחקה ב"ידע ואהבה", סרטו של אהרון לוין, לצידו של איצ'ו אביטל. בשנת 2017 שיחקה גולדפיין בתיאטרון חיפה בהצגה "בעלים ונשים", על פי סרט הקולנוע בשם זה מאת וודי אלן בבימויו של משה נאור. כמו כן שיחקה בהצגת הפרינג' "מר קולפרט" מאת דויד גיסלמן ובפרויקט "מדיאה" מאת אוריפידס בתפקיד מדיאה. הפקה עצמאית של נעם בן אז"ר. גולדפיין הייתה מועמדת לפרס פרס התיאטרון הישראלי לשחקנית המבטיחה לשנת 2016 על תפקיד סאם בהצגה "בעלים ונשים" של תיאטרון חיפה. מדיה וקבצים בנושא רוני גולדפיין בוויקישיתוף רוני גולדפיין, ברשת החברתית פייסבוק רוני גולדפיין, ברשת החברתית אינסטגרם רוני גולדפיין, במסד הנתונים הקולנועיים IMDb (באנגלית) דוד רוזנטל‏, "בעלים ונשים" היא מסוג ההצגות שיגרמו לכם לדבר על היחסים, באתר וואלה, 31 בינואר 2017 חיים נוי, ביקורת: "בעלים ונשים" – החיים על פי וודי אלן – מבריק ומרגש – תיאטרון חיפה, קפה דה מרקר, 31 בינואר 2017 דבורה שפירא נמיר, "גאולה" – מחזאי: חנוך לוין, בית העיתונאים, 23 באוגוסט 2015 בוגרי מגמת תיאטרון, אתר תיכון עירוני א' לאמנויות רן בוקר, אגם רודברג או חנה לסלאו? המועמדים לפרסי התיאטרון 2016, באתר ynet, 12 באפריל 2017
אבן ג'יקטילה

אבן ג'יקטילה או ג'יקטיליה הייתה משפחת חכמים יהודים בספרד. האם התכוונתם ל... יוסף אבן ג'יקטילה – מגדולי מקובלי ספרד, מחבר "שערי אורה" ו"גינת אגוז" יצחק אבן ג'קטילה – משורר ומדקדק מתלמידי מנחם אבן סרוק משה אבן ג'יקטילה – פרשן המקרא, פייטן ומדקדק
אורי בן ארי (כדורסלן)

אורי בן ארי (נולד ב-17 באוגוסט 1954) הוא כדורסלן עבר ישראלי ואיש עסקים בתעשיית ההייטק. אורי בן ארי החל את הקריירה בעונת 1971/1972 במכבי רמת גן. הוא שיחק בשורותיה 13 עונות רצופות, קלע במסגרתה 3566 נקודות, והוא נחשב לשני בדירוג הקלעים של הקבוצה בכל הזמנים, לאחר דורון ג'מצ'י. בעונת 1984/1985 הצטרף ליריבה העירונית הפועל רמת גן במסגרתה שיחק 3 עונות. סך הכל קלע 4135 נקודות בליגה הלאומית. בן ארי שיחק גם במכבי חדרה מהליגה הארצית. בן ארי שיחק בנבחרות ישראל השונות. בשנת 1972 הוא ייצג את נבחרת הנוער של ישראל באליפות אירופה שהתקיימה ביוגוסלביה, לצידם של מיקי ברקוביץ, מוטי ארואסטי, שוקי שוורץ, ואביגדור מוסקוביץ'. הנבחרת הגיעה למקום הרביעי. בשנת 1979 שיחק במסגרת נבחרת ישראל הבוגרת וזכה במסגרתה במדליית כסף, לאחר הפסד בגמר לברית המועצות. בן ארי הוא יזם, יועץ ומשמש בתפקידים בכירים בתעשיית ההייטק. הוא בעל תואר ראשון בכלכלה ותואר שני במנהל עסקים מאוניברסיטת תל אביב. הוא שימש בתפקיד סמנכ"ל שיווק בחברת אינטרנט זהב ובשנת 2000 מונה לתפקיד מנכ"ל חברת הבת אינטרנט זהב אינטרנשיונל. בשנים 2001–2007 שימש כסגן נשיא לשיווק גלובלי בחברת נס טכנולוגיות. בשנת 2008 מונה לתפקיד יו"ר חברת קווינקו ומנכ"ל חברת הבת QLI העוסקת בהפעלת בתי מלון ובתי קזינו. משנת 2007 משמש כמנכ"ל חברת יו. בי. איי ונצ'ורס העוסקת בייעוץ לחברות בינלאומיות בתחומי טכנולוגיה. בשנת 2006 ייסד עם אנשי עסקים נוספים את קרן אתנה העוסקת בהעצמת מורים וקידום מעמדם, והוא משמש כנשיא הקרן. פעילות הליבה של הקרן היא חלוקת מחשבים ניידים למורים, על מנת לשפר את איכות ההוראה. פרופיל, באתר פיב"א פרופיל השחקן, אתר המנהלת חן פונדק, "מהפכת האינטרנט גרמה למורה לאבד תפקידו כמקור ידע", באתר כלכליסט, 28 במאי 2013 אורי בן ארי, המורים לא הפכו את המחשב לעציץ, באתר TheMarker‏, 5 ביוני 2011 יהודה קונפורטס, "על ראשי ערים להפנים שעיר חכמה היא לא פרויקט טכנולוגי אלא אסטרטגי" כך אומר אורי בן ארי, יועץ בכיר , באתר אנשים ומחשבים, 18 באפריל 2019 קלעי כל הזמנים - מועדון הכדורסל עירוני רמת גן, באתר מועדון כדורסל עירוני רמת גן מיקי ברקוביץ' - תותחן על, באתר הכדורסל של ערן סלע ורד שרון-ריבלין, ‏אנחנו קטנים על סמיילי, באתר גלובס, 15 בפברואר 2000 טלי ציפורי, ‏נמצא מנכ"ל חדש ל-QLI: אורי בן-ארי, לשעבר סגן נשיא בנס, באתר גלובס, 14 בספטמבר 2008
אבן דנאן

אבן דנאן היא משפחה יהודית שמקרבה יצאו אישים נודעים בספרד, צפון אפריקה וישראל. האם התכוונתם ל... יצחק אבן דנאן – רב ופוסק בעיר פאס, מחבר שו"ת "ליצחק ריח" סעדיה אבן דנאן – משורר, בלשן, פרשן מקרא, דיין וכרוניקן בן המאה ה-15 ציון אבן דנאן – רב ודיין במרוקו שאול אבן דנאן – רבה הראשי של יהדות מרוקו (נפטר בישראל ב-1971) שלמה אבן דנאן – מגדולי רבני יהדות מרוקו, רבה של פאס שמואל אבן דנאן – רב בקונסטנטין שמואל אבן דנאן (השלישי) – רבה של פאס במאה השבע עשרה. משה אבן דנאן – רבה של פאס במאה העשרים. בית הכנסת אבן דנאן – מהעתיקים והחשובים שבבתי הכנסת בצפון אפריקה אבן דנה